
Republika  Hrvatska
Trgovački sud u Zadru
Dr. Franje Tuđmana 35
23000 Zadar

U   I M E   R E P U B L I K E   H R V A T S K E

R J E Š E N J E


Trgovački sud u Zadru u ime Republike Hrvatske, po sutkinji ovog suda Ardeni Bajlo, u stečajnom postupku nad stečajnim dužnikom PEKARA ZAGREB VIR j.d.o.o. za proizvodnju i trgovinu pekarskih proizvoda, Vir, Virski put 123 D, OIB: 16060743211, dana 15. siječnja 2019. 

r i j e š i o   j e

I. Obustavlja se prethodni postupak nad stečajnim dužnikom PEKARA ZAGREB VIR j.d.o.o. za proizvodnju i trgovinu pekarskih proizvoda, Vir, Virski put 123 D, OIB: 16060743211.

II. Nalaže se sudskom registru brisanje zabilježbe pokretanja prethodnog postupka nad trgovačkim društvom PEKARA ZAGREB VIR j.d.o.o. za proizvodnju i trgovinu pekarskih proizvoda, Vir, Virski put 123 D, OIB: 16060743211.

Obrazloženje

Financijska agencija je 19. lipnja 2018. podnijela prijedlog za otvaranje stečajnog postupka nad stečajnim dužnikom PEKARA ZAGREB VIR j.d.o.o. za proizvodnju i trgovinu pekarskih proizvoda, Vir, Virski put 123 D, OIB: 16060743211.   
           Postupajući po prijedlogu rješenjem je pokrenut prethodni postupak i određeno ročište radi utvrđivanja uvjeta za otvaranje stečajnog postupka. Dana 12. listopada 2018. FINA je dostavila podatak o blokadi računa i novčanih sredstava ovršenika iz kojeg proizlazi da na dan 12. listopada 2018. dužnik nema nepodmirenih osnova za plaćanje evidentiranih u Očevidniku redoslijeda za plaćanje. 
	Slijedom navedenog sud je utvrdio da je prestao stečajni razlog i da dužnik nije nesposoban za plaćanje niti prezadužen, a u smislu čl. 5., 6. i 7. Stečajnog zakona (Narodne novine 71/15 i 104/17).
	Postupajući temeljem odredbi čl. 128. st. 9. Stečajnog zakona, a prethodno utvrdivši da nisu ostvareni uvjeti iz odredbi čl. 5., 6. i 7. Stečajnog zakona potrebni za otvaranje stečajnog postupka, sud je odlučio kao u izreci i prethodni postupak obustavio.
	Stoga je odlučeno kao u izreci. 
 
U Zadru, 15. siječnja 2018.

Za točnost otpravka – ovlašteni službenik					Sutkinja
Ante Rubelj									Ardena Bajlo, v.r.

Pouka o pravnom lijeku: 
Protiv ovog rješenja dopuštena je žalba u roku od 8 dana od isteka osmog dana od objave rješenja na e-oglasnoj ploči suda. Žalba se podnosi u tri primjerka putem ovog suda za Visoki trgovački sud.


Dostaviti: 
· predlagatelju – e oglasna ploča
· sudski registar
· e-oglasna ploča
· u spis.


